
	Til medlemmene i programrådet for Masterprogrammet  i utdanningsledelse


Dato: 12.9.2017
Møte i programRÅDET for masterPROGRAMMET i Utdannings​​ledelse

Tid: Tirsdag 12. september 2017 kl. 14–16.00
Tilstede:
Jorunn Møller 
Kirsten Sivesind
Eline Wiese
Yngvild Ziener Nilsen
Silje Gloppen
Ann Elisabeth Gunnulfsen
Ørjan Arve Sunde
Hans-Marius Christensen
Jorunn Lunde Jenssen
Kristin Flood Strøm

Dagsorden:
Sak 01/17
Konstituering av nytt programråd.
Medlemmene ble presentert med navn og rolle og programrådets mandat ble gjennomgått.
Sak 02/17
Periodisk programevaluering av Masterprogrammet i utdanningsledelse.
Det ble informert om prosessen rundt evalueringen. Medlemmene i panelet ble presentert. Programrådet uttalte seg den interne rapporten og kom med innspill til det videre arbeidet. Det ble etterlyst en evaluering av undervisningsaktivitetene på UTLED4090 slik som det er på de andre emnene. På UTLED4090 er det ikke ordinær undervisning, så en eventuell evaluering vil derfor måtte være av veiledningen. Det er vanskeligere å evaluere veiledning, men ikke desto mindre viktig. En mulighet er at man ser på rammene for veiledningen som blir gitt og bidrar til å sikre kvaliteten på veiledningen gjennom erfaringsdeling blant veilederne.
Sak 03/17
Endringer i metodeemnene på utdanningsledelse, UTLED4301, UTLED4302 og UTLED4303.

Det ble informert om bakgrunnen for endringene på metodeundervisningen på programmet. De tre nye emnene går for første gang i 2017. Tilbakemeldingene så langt er gode, både fra forelesere og studenter. Eksamen i UTLED4302 kom i år på et uheldig tidspunkt for studentene, og det anbefales å legge denne eksamenen litt senere på året.

Sak 04/17
Piloteringen med innpass av studenter fra veilederutdanningen.
De første studentene med innpass fra veilederutdanningen begynte på masterprogrammet i januar 2017. De har tatt det meste av undervisningen sammen med studentene på UTLED4220, og noe sammen med UTLED 4111, og det har ikke fungert optimalt. De anbefales at studentene fra veilederutdanningen får en egen oppstartssamling og at de tar en større del av undervisningen separat hvis det er minimum 10 studenter som søker opptak.

Sak 05/17
Status på Rektorutdanningen med oppstart høst 2017.
Det ble informert om den første delrapporten i evalueringen av Rektorutdanningen 2015-2019, utført av NIFU og NTNU. UiO får gjennomgående gode tilbakemeldinger, noe som stemmer med våre egne interne evalueringer. Tallmaterialet er derimot lite og det er derfor vanskelig å bruke informasjonen i rapporten til å si noe om konkrete forbedringstiltak.

To grupper fullfører Rektorutdanningen i høst, og en gruppe starter. 

Sak 06/17
Samarbeid mellom UV og Juridisk fakultet om utvikling av utdanningsrett som universitetsfag og med mulig innpassing i Masterprogrammet i utdanningsledelse.
Det ble informert om bakgrunnen for og status i dette samarbeidet. Utdanningsrett er et viktig felt, men har ikke hatt høy status innen jus. Målet er å utvikle utdanningsrett som både et undervisnings- og et forskningsfelt ved UiO. 
Eventuelt
Sak 1: Obligatorisk undervisning på UTLED4090

Det er ønskelig at det innføres en obligatorisk oppstartssamling for studentene på UTLED4090. Programrådet støtter dette.

Sak 2: Karaktersetting

Det har kommet tilbakemeldinger fra enkelte sensorer på at det er synd at det ikke er graderte karakterer på flere av emnene. Det kan være mange grunner til dette, men det ble anbefalt at man tar en helhetlig debatt på generell vurdering på programmet.

